**Nyboders Mindestuer.**

Kære medlemmer af fraktion 4.

Allerførst et godt nytår til alle og tak for stor hjælpsomhed ved julefrokosten både med at lave lækre retter, med at rydde af bordene og rydde op bagefter.

Årets første tur går til Nyboder, et charmerende kvarter med lave, gule husrækker med eksotiske gadenavne. Opførelsen påbegyndtes i 1631 af Christian IV. Det var familieboliger til Holmens faste stok. Området havde egne skoler, hospital, politi og brandvæsen, noget som vores statsminister i dag ville kalde et parallelsamfund. De sidste rettigheder forsvandt ved kommunesammenlægningen i 1970, og i 2006 fik også folk fra Hæren og Flyvevåbnet ret til at flytte ind i Nyboder.

**Vi mødes mandag d. 29.01 ved Nyboders Mindestuer Skt. Paulsgade 24 kl. 10.50. Rundvisningen starter kl. 11.00 og varer en timestid. Der er plads til 40 deltagere. Turen er gratis for medlemmer, gæster skal betale 30 kr.**

**Frokosten indtages i Nyboders Køkken i Borgergade 134.**

**De serverer en frokostbuffet til 179 kr.**

**Tilmelding til Alice på 26621737 fra tirsdag d. 9. januar – tirsdag d. 16. januar alle dage fra kl. 10. Husk ingen tilmelding på mail eller sms.**

Mange hilsner fra Anne-Lise, Bente, Kirsten, Flemming, Poul Erik, Søren og Alice